ครัวจ่ายัณ

วันนี้เรามาอยู่แถวปากเกร็ด ก็ขอเดินรอยตามรายการตลาดสดสนามเป้าอีกสักครั้งซึ่งไม่ผิดหวังแต่ว่าเสียวหลังทีเดียว เพราะร้านนี้ค่อนข้างอยู่ในซอยลึก ข้างทางเป็นบ้านคนที่เงียบเชียบมาก เราดันเดินเอาไม่ได้ขับรถไป เหนื่อยทีเดียว และที่น่ากลัวสุดคือทางเข้าร้านค่ะ. มืดมาก

แต่เข้ามาจะพบร้านอยู่ติดแม่น้ำ บรรยากาศดีเลยค่ะ ตกแต่งน่ารักทีเดียว คนมาทานส่วนมากเป็นทหาร ตำรวจนะคะ คงเป็นเพราะเจ้าของร้านเดิมเป็นทหารในวังมาก่อนมั้งคะ

อาหารก็ไม่แพงนะคะ ปริมาณเยอะเลย เราสั่งไปสามอย่าง ขอแนะนำสองเมนูที่ชอบนะ

เมนูแรกชื่อ ต้มยำกุ้งแม่น้ำ ให้มาถึงสามตัว และตัวต้มยำน้ำข้นอร่อยมาก หวาน เข้ม ข้น เผ็ด เปรี้ยว อร่อยกลมกล่อมลงตัว กุ้งก็ตัวใหญ่ค่ะ จานนี้ประทับใจเลย ราคาแค่ 125 บาท

อีกเมนูประทับใจคือหลนไข่เค็ม ที่ทำออกมาได้หวานตัดกันดีกับไข่เค็ม เนื้อหมูสับทุกอย่างใส่มาเยอะมากๆ อร่อยหวานถูกใจ แต่มันร้อนมากระวังปากพองนะคะ ทานคู่กับผักแข่น้ำแข็งกรอบๆ อร่อยมากค่ะ

ทานเสร็จก็มีมุมให้อาหารปลาในแม่น้ำนะคะ ธรรมชาติยังมีอยู่ใกล้ๆกรุงเทพนี่เองค่ะ